projecte-aina/dolly3k_ca huggingface dataset:
Pregunta: Quin és l'esport més famós del món?
Resposta: El futbol és un dels esports més famosos. Amb uns 4.000 milions de seguidors, és un dels esports més vistos del món.
Pregunta: Quin material es necessita per a la impressió sobre blocs?
Resposta: La impressió sobre blocs és una forma d’art on l’artista talla un bloc (normalment de vinil o cautxú) i fa servir tinta per imprimir la imatge. Els materials necessaris són el bloc per tallar, una eina de tallat, un corró per aplicar la tinta, tinta, paper o material per a la imatge. També cal una superfície llisa i plana per estendre la tinta; una planxa de vidre o de plexiglàs pot anar bé com a suport.
Pregunta: A l’hora d’ensenyar als nens quan fer les coses, quines diries que són les coses que la gent fa al matí i quines no? Despertar-se, adormir-se, prendre cafè, posar-se el pijama, apagar el llum, esmorzar.
Resposta: Les coses que la gent sol fer al matí són despertar-se, prendre cafè i esmorzar. Adormir-se, posar-se el pijama i apagar el llum no són coses que s’acostumin a fer al matí.
Pregunta: Quins articles hauria d’incloure en la meva llista de la compra setmanal?
Resposta: Llet vegetal, civada, maduixes, nabius, plàtans, alvocat, pinya, col arrissada, tofu, cigrons, arròs, batates, pa, ceba, llimones, pebrots, xampinyons, brètzels, pastanagues, llimes, all, espinacs, galetes, hummus, raïms, tomàquets, salsa, tempeh, col, romaní, alfàbrega, cogombre.
Pregunta: Tria la paraula que sigui diferent de la resta: kiwi, àguila, emú, estruç.
Resposta: Totes llevat de l’àliga són aus no voladores.
Pregunta: Quins són els avantatges del subarrendament?
Resposta: El subarrendament pot aportar flexibilitat a l’inquilí, que li permet canviar-se de casa abans del previst sense haver de continuar pagant el doble de lloguer o una comissió per finalitzar el contracte abans d’hora (sovint 1,5 o 2 vegades el lloguer mensual, si és que es permet). Per al subarrendador, pot ser una manera de trobar un contracte amb una durada no estàndard (com ara 4 o 8 mesos, que no se sol oferir) a un bon preu. Per als propietaris, continuen mantenint l’espai ocupat i els proporciona un nou llogater potencial. Val a dir que tots hi surten guanyant.
Pregunta: Què és el bàsquet?
Resposta: El bàsquet és un esport en què dos equips s’enfronten en una pista amb dues cistelles. Hi ha una cistella per equip. Cada equip anota un punt introduint una pilota a la cistella del contrari. Juguen l’un contra l’altre en una pista rectangular i cada equip està format per 5 jugadors.
Pregunta: Per què les conferències de videojocs són divertides per a tothom?
Resposta: Les conferències de videojocs poden ser divertides per a tothom perquè són experiències interactives i immersives que duren diversos dies. Les conferències de jocs permeten conèixer gent nova de totes les edats i condicions socials. La gent gaudeix jugant amb la família, els amics i els col·legues. Hi ha gent creativa que ven noves idees de joc, gent competitiva que vol vèncer els oponents amb estratègia i sort, i gent extravertida a qui simplement li agrada parlar i interactuar amb els altres.
Pregunta: Què és el sedentarisme?
Resposta: Quan parlem de sedentarisme en una comunitat, ens referim a un grup de persones que s’assenten en un lloc i hi construeixen una vida econòmica, social i cultural. El canvi de ser nòmades a romandre en un lloc és el que va donar lloc a les primeres civilitzacions. Quan diem que algú té un estil de vida sedentari, volem dir que roman assegut o tombat durant molt de temps i no es mou gaire o gens.
Pregunta: Classifica els ítems següents segons siguin peces de roba i accessoris o electrodomèstics: vestit, sabates, torradora, jaquetes, nevera, fregidora d’aire, olla instantània, armilla, guants, pantalons, texans.
Resposta: Peces de roba i accessoris: vestit, sabates, jaqueta, armilla, guants, pantalons, texans. Electrodomèstics: torradora, frigorífic, fregidora d’aire, olla instantània.
Pregunta: Com es neteja una màscara de busseig sota l’aigua?
Resposta: Si la màscara de busseig s’omple d’aigua mentre estàs submergit, pots buidar-la seguint aquest procés senzill:
1) Inhala per la boca.
2) Empeny la vora superior de la màscara cap a la cara o aixeca lleugerament la secció inferior de la cara.
3) Exhala pel nas.

En reduir la pressió a la part inferior de la màscara i exhalar pel nas, l’aire afegit a la màscara expulsarà l’aigua per la junta inferior.
Pregunta: Classifica aquests articles segons siguin coses que un ésser humà pot beure sense perill o coses que un ésser humà ha d’evitar beure: oli de motor, te, refrigerant, cervesa, lava fosa, aigua amb gas, llet de vaca pasteuritzada i detergent.
Resposta: Els productes que es poden beure sense perill són te, cervesa, aigua amb gas i llet de vaca pasteuritzada. No és segur beure oli de motor, refrigerant, lava fosa ni detergent.
Pregunta: Què és un acudit de toc-toc?
Resposta: És un acudit amb un format específic que requereix la interacció entre dues persones. La persona que explica l’acudit comença amb l’expressió "toc-toc" i l’altra persona respon amb "qui és?". A continuació, la persona que explica l’acudit diu una frase, i l’altra repeteix la frase textualment i afegeix la paraula “qui” o alguna variant. La persona que explica l’acudit el remata amb alguna gràcia. Un exemple d’acudit de toc-toc és: 
- Toc-toc.
- Qui és?
- Gelat.
- Gelat qui?
- Gelat em quedaré si no m’obres la porta.
Pregunta: Enumera cinc paraules associades a la tristesa.
Resposta: Melancolia, enuig, mal humor, desolació i depressió s’associen a la tristesa.
Pregunta: Dona’m una llista de formes de refrescar-se.
Resposta:  - Beure un granissat.
- Dutxar-se amb aigua freda.
- Submergir-se a l’aigua d’una glacera.
- Treure’s la roba.
- Llançar-se a l’aigua gelada del mar a l’hivern.
- Quedar-se molt quiet.
- Refugiar-se a l’ombra.
- Posar-se davant d’un ventilador.
- Baixar les finestretes d’un cotxe en marxa.
Pregunta: Digue’m quins dels objectes següents tenen forma d’esfera: pilota de platja, plàtan, llapis, bala, targeta de crèdit.
Resposta: Els objectes amb forma d’esfera són: la pilota de platja i la bala.
Pregunta: Digue’m tres coses essencials que cal fer per conduir un cotxe més ràpid en un circuit.
Resposta: Conduir un cotxe a un circuit pot ser una experiència estimulant, però cal tenir en compte algunes regles. Vet aquí tres coses importants: 
1. Ulls cap amunt: molts conductors tenen tendència a mirar directament al final del capó o al següent con o vèrtex. Mantingues la vista ben alta per poder avaluar cap a on vols anar.
2. Mira cap on vols anar: les mans al volant segueixen els ulls, així que mira cap on vols anar, no el que vols evitar o esquivar. Per exemple, has de mirar a la sortida d’una corba quan hi entres (o al vèrtex si és una corba àmplia).
3. Entrada lenta, sortida ràpida: les corbes poden ser especialment complicades perquè tendim a entrar massa ràpid i massa aviat, cosa que pot provocar una sortida lenta. Frena fort, pren-t’ho amb calma i espera a girar en un revolt per col·locar-te en la millor posició i que el cotxe acceleri ràpidament en sortir de la corba.
Pregunta: Quines activitats d’aventura podríem fer durant un comiat de solter?
Resposta: Entre les activitats d’aventura que es poden fer en un comiat de solter hi ha el ciclisme de muntanya, el paracaigudisme, el barranquisme, el ràfting, el salt de pont, el laser tag, el tir amb arc i la guerra de pintura.
Pregunta: El fet de ser totalment autònoms canviarà el disseny futur dels cotxes?
Resposta: Si els cotxes arriben a una autonomia plena i deixen de necessitar la intervenció humana per conduir, l’interior i l’exterior del vehicle canviaran radicalment. Potser no caldrà un seient de conducció, la consola desapareixerà del tot i tots els seients estaran orientats cap a l’interior per maximitzar la interacció humana. Totes les finestres es podrien eliminar i substituir per tauletes. Eliminar les finestres de vidre i substituir-les per una carcassa d’aliatge més protectora també significaria augmentar potencialment la seguretat dels passatgers. La mida i la forma dels vehicles també canviaran, ja que es podran convertir en contenidors, en què diversos vehicles podran interactuar entre si i enganxar-se o desenganxar-se, d’una manera molt similar a com ho fan els trens.
Pregunta: Classifica aquests objectes segons siguin comestibles o no comestibles: pizza, sabatilla, pastís, plàtan, galeta, sabata, llapis, guix, refresc, suc, televisor, ordinador, mirall, cereals, arròs.
Resposta: Aquests objectes són comestibles: pizza, pastís, plàtan, galeta, refresc, cereal, arròs. Aquests objectes no són comestibles: sabatilla, sabata, llapis, guix, televisor, ordinador, mirall.
Pregunta: Què és un tardígrad?
Resposta: Un tardígrad, també anomenat os d’aigua, és un animal microscòpic amb vuit potes. Poden sobreviure en condicions molt diverses, fins i tot a l’espai exterior!
Pregunta: Com generen energia els panells solars?
Resposta: Els panells solars converteixen l’energia radiant de la llum solar en energia elèctrica en forma de corrent continu.
Pregunta: Digue'm cinc talls diferents de carn de boví que li podria demanar al carnisser.
Resposta: Hi ha molts talls populars de carn de boví. Tres talls que li pots demanar al carnisser són el jarret, la costella i el filet.
Pregunta: Què fa l’àrbitre?
Resposta: En un partit de futbol, l’àrbitre és la persona designada com a autoritat al camp per als jugadors. Les responsabilitats de l’àrbitre de futbol inclouen presidir el joc i oficiar amb un punt de vista neutral. La funció principal se centra a prendre decisions "sobre la marxa". L’àrbitre ha de fer complir totes les regles quant a infraccions i sancions, mantenint alhora la imparcialitat i la seguretat.
Pregunta: En quina de les curses següents corren els participants? Una marató, un triatló, un aquabike?
Resposta: Una marató i un triatló.
Pregunta: Què és la paritat de poder adquisitiu (PPA)?
Resposta: La paritat del poder adquisitiu (PPA) és una mesura del preu de béns específics en diferents països i s’empra per comparar el poder adquisitiu absolut de les monedes dels països. La PPA és la relació entre el preu d’una cistella de béns d’un lloc determinat dividit pel preu de la cistella de béns d’un altre lloc. La inflació i el tipus de canvi de la PPA poden diferir del tipus de canvi de mercat a causa dels aranzels i altres costos de transacció.
Pregunta: Escriu una carta convincent per reclamar a un fabricant de perfums per un flascó que t'ha arribat trencat.
Resposta: Hola,

Fa poc vaig demanar un dels vostres flascons de perfum. Quan va arribar, però, el vidre estava esquerdat i part del contingut del flascó s’havia filtrat per tot arreu. Per desgràcia, això m’impedeix utilitzar el flascó i endur-me’l de viatge per por que tingui més fuites.
Em podríeu reemborsar el preu del flascó o enviar-me’n un de nou?

Salut.
Pregunta: Quines són fruites i quines són verdures: poma, tomàquet, pera, préssec, bròquil?
Resposta: De les enumerades, la poma, la pera i el préssec són fruites, mentre que el bròquil és una verdura. Els tomàquets, però, es consideren botànicament fruites, malgrat que culinàriament són hortalisses.
Pregunta: Per què moltes plantes són verdes?
Resposta: Moltes plantes són verdes perquè fan ús d’un pigment verd, la clorofil·la, en el procés de fotosíntesi. La fotosíntesi és el procés que utilitza una planta per emprar l'energia emmagatzemada i convertir el diòxid de carboni i l'aigua en glucosa. La funció de la clorofil·la és proporcionar aquesta energia absorbint la llum solar i convertint-la en energia. La clorofil·la és verda perquè absorbeix tots els colors de llum llevat del verd. Aquest color es reflecteix, cosa que dona a la clorofil·la un aspecte verd.
Pregunta: Quina és la millor tensió del cordatge per a una raqueta de tennis?
Resposta: La millor tensió del cordatge per a una raqueta de tennis depèn de la raqueta, del tipus de cordatge i del jugador. En general, una tensió més alta oferirà més control mentre que una més baixa oferirà més potència. Els cordatges de polièster, habituals entre els jugadors de nivell intermedi i avançat, són més rígids i acostumen a anar millor amb una tensió més baixa, d’uns 22 kg. Els cordatges de tripa sintètica, molt comuns entre els principiants i els jugadors júnior, funcionen millor amb una tensió de 25 kg o més. Això variarà en funció de la raqueta, que també pot oferir més potència o control en si mateixa.
Pregunta: Quina és la millor edat perquè els nens comencin a fer vela?
Resposta: La millor edat és al voltant dels 6 anys. Un nen interessat a fer vela ha de dominar la natació, ja que la petita embarcació que conduirà pot sotsobrar. Si els pares tenen un vaixell més gran i volen iniciar els nens en la navegació, poden fer-ho abans dels 6 anys.
Pregunta: Quin estil de natació és el més difícil?
Resposta: La papallona es considera l’estil més difícil de tots. Requereix la participació de tot el cos, incloent-hi els braços, els músculs centrals, les cames i els peus. En particular, depèn en gran manera de la força del tronc i les cames. Per alçar els braços sobre l’aigua, el nedador ha d’executar una forta puntada de peu, que aixeca el pit i la resta del cos. La papallona requereix molta energia. Els nedadors aficionats que neden llargues distàncies amb estil lliure, braça o esquena normalment només poden cobrir una distància curta amb papallona, ​​per exemple 25 o 50 metres.
Pregunta: Quan va ser l’última vegada que els extraterrestres van visitar la Terra?
Resposta: No hi ha proves que els extraterrestres hagin visitat la Terra. Hi ha hagut moltes afirmacions, com ara albiraments d’ovnis, dibuixos atmosfèrics estranys, edificis antics que tenien característiques que semblaven alienes a les capacitats humanes de l’època. Tanmateix, totes s’han refutat i no hi ha proves creïbles de visites extraterrestres.
Pregunta: M’han dit que el meu fill té polls, què he de fer?
Resposta: El primer és comprar un xampú dissenyat per a matar els polls. Els polls només viuen al cuir cabellut dels éssers humans i ponen uns ous blancs diminuts anomenats llémenes. Un cop hagis identificat visualment els polls o les llémenes, utilitza immediatament el xampú per a polls per rentar i netejar a fons el cabell i el cuir cabellut del teu fill. Després de la neteja, pentina amb cura els cabells amb una pinta especial per a llémenes, que té unes dents metàl·liques molt juntes per eliminar els polls i els ous de la manera més eficaç. Després de rentar amb el xampú i pentinar, assegura’t de rentar tota la roba de llit i qualsevol altre moble o catifa on hi hagi hagut contacte entre el cap i el teixit. També s’han de rentar els coixins i la roba de llit; si no es poden rentar, posa els objectes o teixits en una bossa de plàstic i guarda-ho en un armari o al garatge durant dues setmanes. 

Comprova si encara li pica el cap després de netejar i pentinar els cabells i torna a aplicar el xampú si tornes a detectar polls o ous.
Pregunta: Què és una arquitectura de medalló en l’enginyeria de dades?
Resposta: Una arquitectura de medalló és un concepte de l’enginyeria de dades. La idea és que les dades font del sistema o el sistema de dades de registre es col·loquen en una capa de bronze. A la capa de bronze, les dades no es modifiquen i haurien de coincidir exactament amb el sistema d’origen fins i tot si hi ha problemes amb la qualitat de les dades. A continuació, a la capa de plata, les dades en brut de la capa de bronze es transformen i s’uneixen amb la qualitat de les dades aplicada i es posen a la capa de plata. Per acabar, a la capa d’or es produeixen conjunts de dades que són conjunts de dades de plata units i enriquits amb altres dades com els resultats d’un model d’aprenentatge automàtic. Aquests conjunts de dades d’or són els que l’empresa utilitza i ofereix als quadres de comandament i als informes.
Pregunta: Fes-me una llista d’animals que es poden criar per a obtenir llet.
Resposta: Ovelles, cabres i vaques.
Pregunta: Si algú és alt, quin esport hauria de provar?
Resposta: Tothom sap que l’alçada és un avantatge en el bàsquet.
Pregunta: Quantes maneres hi ha de pelar un gat?
Resposta: Hi ha moltes maneres de pelar un gat. El més important és assegurar-se que no quedi pell a l’esquelet. Tanmateix, això és també un proverbi popular anglès que vol dir que hi ha moltes maneres de fer alguna cosa o aconseguir un objectiu.
Pregunta: Digue’m cinc maneres creatives i totalment diferents de descriure la utilitat d’una grapadora trencada.
Resposta: Encara que estigui trencada, una grapadora encara pot ser molt útil. Tingues en compte aquests usos alternatius si se t’ha trencat la grapadora:
1. Martell: el seu marc metàl·lic sòlid és prou resistent per colpejar un clau.
2. Petjapapers: encara que no puguis utilitzar les grapes per unir els papers, la grapadora pot mantenir-los a sobre de l’escriptori.
3. Arma: llança-la cap endavant i cap enrere com si fos un flagell o llença-la per abonyegar el crani d’algú.
4. Topall de porta: mantingues la porta oberta encaixant la grapadora entre la porta i el marc.
5. Brúixola: magnetitza el marc i no et perdis mai més!
Pregunta: Digues per què hauries de donar suport al perdedor o al favorit en els esports i per què és el més correcte.
Resposta: Pots donar suport al perdedor perquè s’esforça per superar les expectatives. Pots donar suport al favorit perquè s’ha guanyat el dret en funció del seu rendiment anterior. Donar suport al perdedor és el més correcte. Animar un equip/individu perquè superi les expectatives i sigui un millor competidor és el que tots ens esforcem per ser. Donar suport al perdedor fa que la competició sigui millor. Donar suport al perdedor et permet ajudar a augmentar el rendiment mitjançant un suport genuí. Donar suport al perdedor et permet formar part d’una nova celebració en lloc de simplement marcar una altra casella. Jo dono suport al perdedor perquè és un somni veure com es fa realitat.
Pregunta: Suggereix algunes armes de llarg abast per a jocs de rol.
Resposta: Les armes de llarg abast inclouen l’arc, l’escopeta, el rifle i el canó.
Pregunta: Digue’m cinc raons per les quals l’opció “a les instal·lacions” és millor que al núvol.
Resposta: Tindràs el control absolut.
No tindràs factors externs.
Admet els requisits de seguretat i té les eines per garantir una seguretat de primera qualitat.
Control total sobre les dades ja que s’emmagatzemen localment.
El sistema es pot personalitzar segons la teva empresa.
Pregunta: Quants parells homòlegs tenim els éssers humans i quina és l’excepció?
Resposta: Els humans tenen 22 parells homòlegs a més dels 23 parells que poden ser diferents. El parell 23 es classifica per gènere i no cal que coincideixi. El parell 21 és el parell que de vegades té un tercer que provoca la síndrome de Down.
Pregunta: Què és el processament de fluxos?
Resposta: El processament de fluxos es refereix a les tècniques utilitzades per processar un flux continu de dades. En el processament per lots, la quantitat de dades es coneix per endavant quan comença el processament. Tanmateix, en el processament de fluxos, el càlcul (o la consulta) s’executa "per sempre" i a mesura que es continuen afegint dades noves a l’entrada, el càlcul actualitza la seva resposta. Per gestionar un flux infinit de dades sense necessitat de mantenir un flux infinit de l’historial, les consultes de processament sovint inclouen la idea de finestres que limiten la quantitat d’historial que cal conservar.
Pregunta: Quin és el principal motiu pel qual es produeixen els llamps?
Resposta: Els llamps es produeixen quan les càrregues negatives (electrons) del fons del núvol són atretes per les càrregues positives (protons) del terra.
Pregunta: Quina és una mesura imperial o una mesura mètrica: peu, metre.
Resposta: El peu és imperial i el metre és mètric
Pregunta: Quines plantes els agrada mastegar o olorar als gats i els pot "col·locar"?
Resposta: A molts gats els agrada mastegar o olorar l’herba gatera fresca i seca.
Pregunta: Anomena cinc possibles fonts de combustible per a una nau espacial futurista.
Resposta: Fusió iònica, hipervelocitat, condensador de flux, veles solars, verí alienígena.
Pregunta: Quins dels següents aliments es consideren aliments d’alta densitat nutritiva: refrescs, verdures, fruites, patates fregides, cereals integrals, marisc, galetes, ous, mongetes, pèsols, llenties, fruits secs i llavors sense sal, productes lactis descremats i baixos en greix, pollastre fregit, carns magres i aus.
Resposta: Les verdures, fruites, cereals integrals, marisc, ous, mongetes, pèsols i llenties, fruits secs i llavors sense sal, productes lactis descremats i baixos en greix, i carns magres i aus són aliments d’alta densitat nutritiva.
Pregunta: Per a què puc fer servir una netejadora d’aigua a pressió?
Resposta: Una netejadora d’aigua a pressió fa sortir l’aigua a altes velocitats, cosa que et permet eliminar la brutícia o la porqueria de grans superfícies, sovint d’una casa o un edifici.
Pregunta: Tria la paraula que sigui diferent de la resta: mare, amic, germana, pare, germà.
Resposta: Amic és un terme que reflecteix un vincle que no és genètic.
Pregunta: Què és l’anàlisi terciària?
Resposta: L’anàlisi terciària és un tipus d’anàlisi que analitza els estats financers d’una empresa per avaluar el seu rendiment financer. Se centra en la rendibilitat, el flux de caixa i el nivell d’endeutament de l’empresa.
Pregunta: Fes una llista dels animals domèstics que es poden convertir en mascotes.
Resposta: Gossos, gats, conills, lloros, coloms, etc.
Pregunta: Quin és el millor mètode per anar a comprar menjar?
Resposta: La compra de menjar pot ser una tasca difícil perquè sovint els supermercats estan plens de gent. Un bon mètode per comprar queviures és anar a comprar durant les hores en què no hi ha gaire gent. Un exemple seria durant l’hora de dinar en lloc d’anar-hi a la nit, quan la majoria de la gent ha sortit de la feina o anar-hi entre setmana en lloc d’anar-hi el cap de setmana. Evita els diumenges costi el que costi! Els diumenges són el dia més concorregut per anar a comprar. Un cop hagis seleccionat quin dia hi vols anar i abans d’anar a l’establiment, fes una llista. Una llista et farà ser més eficient un cop arribis a la botiga. Organitza la llista per passadissos. Per exemple, pots organitzar la llista per verdura i fruita, carn, articles per a la llar, snacks i begudes. D’aquesta manera podràs anar d’un passadís a l’altre saltant-te els passadissos que no tenen el que vols comprar.
Pregunta: Com puc obrir una magrana sense que exploti?
Resposta: El truc és obrir la magrana en un bol amb aigua. D’aquesta manera, l’aigua retindrà el suc que surti disparat de les llavors de la magrana.
Pregunta: Què és el que més t’agrada de la primavera?
Resposta: M’encanta el clima de la primavera i que el sol brilla més. És agradable notar l’escalfor després d’haver passat un hivern fred. M’encanta veure florir les flors i notar l’aire fresc del matí. La primavera és una època especial i et fa saber que queda poc per l’estiu.
Pregunta: Per què els oceans tenen aigua salada però els rius tenen aigua dolça?
Resposta: L’aigua dels rius prové de la pluja. L’aigua de pluja no té sal. El riu recull una petita quantitat de sal del terra durant el seu recorregut. La sal entra a l’oceà per la desembocadura del riu. La barreja d’aigua salada és cada cop més salada a mesura que l’aigua s’evapora.
Pregunta: El dejuni té algun benefici?
Resposta: El dejuni és un mètode que permet seguir un procés conscient del que ingerim. No es tracta simplement de negar aliments i aigua al cos. Més aviat, és un procés de reducció de la necessitat d’aliments. El dejuni permet descansar al sistema digestiu i al procés d’assimilació perquè la resta del cos comenci un procés d’excreció a nivell cel·lular, fet que ajuda a eliminar totes les impureses tòxiques que s’hagin acumulat a les cèl·lules durant un llarg període de temps. Per tant, el dejuni intermitent és extremadament beneficiós per al cos.